બ્લૅક ડ્રેસ સાથે રેડ અને મરૂન રંગની લિપસ્ટિક સારી લાગે છે એટલે લિપ્સ પર સૌથી પહેલાં જે કલરની લિપસ્ટિક લગાવવી હોય એ કલરનું જ અથવા થોડું લાઇટ લિપલાઇનર લગાવો. ત્યાર બાદ લિપ-બ્રશથી લાઇનરની અંદરના ભાગમાં લિપસ્ટિક ભરો. એક વાર લગાવ્યા પછી એક મિનિટ સુધી લિપસ્ટિકને સેટ થવા દો. ત્યાર બાદ બીજો કોટ લગાવો. છેલ્લે લિપસ્ટિક પર શાઇની લિપ-ગ્લૉસ લગાવો. જો ડ્રેસ એ પ્રકારનો હોય તો ફક્ત ન્યુડ શિમરિંગ લિપ-ગ્લૉસ પણ સારો લાગશે. આટલો મેક-અપ પતાવ્યા બાદ છેલ્લે આખા ફેસ, નેક, શોલ્ડર અને જો બૅકલેસ ડ્રેસ હોય તો પીઠ પર ફેરી ડસ્ટ (ચળકતો પાઉડર) લગાવો. એનાથી બૉડી શાઇન મારશે.